Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 1079

(25) Az olyan — például a 4. cikk (2) bekezdésében felsorolt — megállapodások, amelyekre a mentesség nem vonatkozik automatikusan, mert olyan rendelkezéseket tartalmaznak, amelyek mentesítését ez a rendelet kifejezetten nem mondja ki, de kifejezetten nem is zárja ki, adott körülmények között alkalmasak lehetnek csoportmentesítésre. Azon információ birtokában, amelyet a 3385/94/EK bizottsági rendelet8 alapján a vállalkozásoknak szolgáltatniuk kell, a Bizottság rövid idõn belül meg tudja ítélni a fenti helyzetet. A Bizottság eltekinthet minden olyan, az A/B formanyomtatvány által megkívánt egyedi információtól, amelyet nem tart szükségesnek. A Bizottság általában megelégszik a megállapodás szövegének közlésével és a közvetlenül rendelkezésre álló adatokon alapuló, a piac szerkezetére és a licenciavevõ piaci részesedésére vonatkozó becsléssel. Ennek megfelelõen úgy kell tekinteni, hogy ezekre a megállapodásokra vonatkozik az e rendeletben meghatározott mentesség, ha azokat bejelentik a Bizottságnak, és a Bizottság a mentesítés ellen meghatározott idõn belül nem emel kifogást. 8 HL L 377, 1994. 12. 31., 28. o.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes